Nogometni savez Norveške
Nogometni savez Norveške (norveški: Norges Fotballforbund; NFF) je najviše nogometno tijelo u Norveškoj. Sjedište nogometnog saveza je u Oslu. Nogometni savez Norveške je osnovan 1902. godine. Član FIFA-e je od 1908. a UEFA-e od 1954. Nogometni savez Norveške organizira takmičenja: Prva nogometna liga Norveške (Eliteserien), Druga nogometna liga Norveške (1. divisjon), Treća nogometna liga Norveške (2. divisjon), Četvrta nogometna liga Norveške (3. divisjon), Kup Norveške u nogometu (norveški: Norgesmesterskapet i fotball for herrer), Prva ženska nogometna liga Norveške (Toppserien), Druga ženska nogometna liga Norveške (1. divisjon), Ženski nogometni kup Norveške (norveški: NM i fotball for kvinner), Futsal takmičenja. Pod kontrolom nogometnog saveza Norveške su i nacionalne reprezentacije: muška, ženska te ostale reprezentacije u omladinskim kategorijama: muške U-21, U-19, U-17 i ženske U-19, U-17.